6.33. Innstillingar for rutenettet
| 6. Menyen «Bilete» |

### 6.33. Innstillingar for rutenettet

Kommandoen innstillingar for rutenettet vert brukt for å bestemma utsjånaden for rutenettet du kan legge over biletet for å gjere tilpassingane meir nøyaktige. Du kan velja farge for nettet, avstanden mellom linjene og forskyving i høve til biletet. Endeleg kan du også velja mellom fem ulike rutemønster.

#### 6.33.1. Aktivering

- Du har tilgang til dette menyvalet på biletmenyen via Bilete → Innstillingar for rutenettet.

#### 6.33.2. Beskriving av dialogen «Innstillingar for rutenettet»

Figur 16.95. Dialogvindauget «Innstillingar for rutenettet»

Utsjånad

Du brukar dette dialogvindauget for å bestemma utsjånaden på det rutenettet som kjem fram når du slår på rutenettet.

Linjestil
  Kryss (prikkar)

    Dette er den minst iaugnefallande stilen, med ein liten prikk i kvart krysningspunkt.

  Kryss (trådkors)

    Dette er normalstilen, og syner eit lite kryss i kvart av krysningspunkta.

  Stipla

    Denne stilen viser stipla linjer. Dersom desse linjene er svært nære kvarandre, kan det verta vanskeleg å bruka rutenettet.

  Dobbeltstipla

    Denne stilen viser stipla linjer der fargen på linjene vekslar mellom forgrunnsfargen og bakgrunnsfargen annakvar gong.

  Heiltrukke

    Denne stilen viser heiltrukne linjer i forgrunnsfargen.

For- og bakgrunnsfarge

  Klikk på fargeruta for å velja farge for rutenettet.

Mellomrom

Breidde og høgde

  Du bestemmer her cellestorleiken for nettet, dvs. avstanden mellom linjene, i den måleeininga du ønskjer.

Forskyving

Breidde og høgde

  Du bestemmer kor mykje rutenettet skal forskyvast i forhold til biletet. Koordinata har, som vanleg, utgangspunkt i øvre, venstre hjørne (0,0).

6.32. Fjern alle hjelpelinjer |  | 6.34. Biletinformasjon

Report an error in the bug tracker