8.31. Avmetting
| 8. Menyen «Fargar» |

### 8.31. Avmetting

Kommandoen Mindre metning vert brukt for å omforma alle fargane i det aktive laget til tilsvarande grader av grått. Denne metoden skil seg ut frå det å konvertere til gråskala på to måtar. For det første verkar han berre på det aktive laget. For det andre er gråtonene i laget framleis RGB-verdiar med tre komponentar slik at R=G=B som vert gråfarge. Du kan såleis fargelegge laget eller deler av det, på eit seinare tidspunkt ved å bruka andre fargar enn grå.

| Notat
Denne kommandoen verkar berre på lag i RGB-format. Dersom biletet er i gråskala eller indeksert modus, kan kommandoen ikkje gjere noko.

#### 8.31.1. Aktivering av filteret

Du finn denne funksjonen i menyen Fargar → Mindre metning → Mindre metning …

#### 8.31.2. Innstillingar

Figur 16.198. Dialogvindauget for «Mindre metning»

Modus: Her har du fem val for å omforma fargebilete til svart/kvit.

Luminans

  Gråtonene vert rekna ut ved hjelp av lineærisert sRGB som

  Luminans =( 0,22 × R) + (0,72 × G) + (0,06 × B)
Luma

  Grånivåa vert rekna ut som ulineær sRGB

  Luma = (0,22 × R) + (0,72 × G) + (0,06 × B)
Lysverdi (HSL)

  Grånivåa vert rekna ut som

  Lysverdi (HSL) = ½ × (maks(R,G,B) + min(R,G,B))
Gjennomsnitt (HSI-intesitet)

  Grånivåa vert rekna ut som

  Gjennomsnitt (HSI-intesitet) = (R + G + B) ÷ 3
Lysverdi (HSV)

  Grånivåa vert rekna ut som

  Lysverdi (HSV) = maks(R, G, B)

Figur 16.199. Slik verkar dei fem metodane på to svært ulike bilete

Originalbilete

Originalbilete

«Luminans» brukt.

«Luminans» brukt.

«Luma» brukt.

«Luma» brukt.

«Lysverdi (HSL)» brukt

«Lysverdi (HSL)» brukt

«Gjennomsnitt HSI-intesitet)» brukt

«Gjennomsnitt HSI-intesitet)» brukt

«Lysverdi (HSV)» brukt.

«Lysverdi (HSV)» brukt.

#### 8.31.3. Samanlikning av resultata av ulike innstillingar for å omforma fargebilete til svart/kvit:

1. Mengda og retninga dei ulike måtane å konvertere eit bilete til svart-kvitt avvik frå den direkte luminanskonverteringa er avhengig av:

   - Konverteringsmetoden du vel.

   - Kva RGB-fargemodell omforminga vert gjort i.

   - Kor metta fargane i originalbietet er. Sterkt metta fargar, som den raude kula og den gule solsikka, har større avvik i høve til den rette luminanskonverteringa enn mindre metta fargar.

   - Fargetonene, for eksempel gult kontra raudt, til dei ulike metta fargane verkar også inn på resultatet.

   - Dersom kvar piksel er nær maksimumsverdien for RGB-kanalane, vil omforming med «Lysverdi (HSV)» alltid gi eit lysare bilete enn det dei andre metodane gjer.

2. Samanlikning mellom den raude kula og den gule solsikka:

   - For den raude kula vil «Lysverdi (HSL)» gi eit resultat nokså likt det «Luminans» gjer medan «Luma» lagar eit mykje mørkare bilete.

   - For solsikka lagar «Luma» eit bilete nokså likt det «Luminans» gjer medan «Lysverdi (HSL)» lagar eit mykje mørkare bilete.

   - Legg merke til at dei mindre metta områda i kvart bilete vert nokså like, uavhengig av kva metode som er brukt i konverteringa.

#### 8.31.4. Meir om dei fem metodane for omforming frå fargebilete til svart/kvit:

1. Meir om luminans:

   - «Luminans» er den einaste fysisk meiningsfulle måten å konvertere eit fargebilete til svart-kvitt på. Dette fordi svart-kvitt-biletet får den same relative luminansen (den same prosentdelen av lys frå gråtonene) som fargane i det opphavlege biletet har.

   - Luminans må reknast ut ved hjelp av lineæriserte RGB-verdiar.

   - Når vi snakkar om «luminans» burde vi eigentleg kalla det «relativ luminans»". Du kan finna meir om dette på Relativ Luminance ulink> og CIE 1931 [XYZ] fargerom ulink>

   - GIMP 2,10 brukar hardkoda sRGB-verdiar å gjera luminansomforminga til svart og kvitt. Framtidige versjonar av GIMP vil bruka korrekte omformingar for bilete i andre fargerom.

2. Meir om luma:

   - «Luma» er det du får viss du brukar formelen for luminans på RGB-verdiar som ikkje er korrekt linearisert. Luma svarar til «lysverdi» for konvertering til svart-kvitt i GIMP 2,8 .

   - Sammenlikna med GIMP 2.8 brukar funksjonen «luma» i GIMP 2,10 litt ulike multiplikatorar. I motsetnad til multiplikatorane brukte i HIMP 2.8 er multiplikatorane brukte i GIMP 2.10 korrekt Bradford-adapterte frå D65 til D50, som er nødvendig for bruk i eit fargestyrt program med ICC-profil (i det minste til den neste versjon av ICC-spesifikasjonar vert frigjeve og folk finn ut korleis den nye fridomen til å bruka ikkje-D50-referansar for kvitpunkt skal handsamast).

   - GIMP 2,10 brukar hardkoda sRGB-verdiar for å laga luma-konverteringar til svart-kvitt. Framtidige versjonar av GIMP vil få støtte for rette konverteringar for biete i andre fargerom.

3. Meir om lysverdi, gjennomsnitt og verdi:

   Metodane «Lysverdi (HSL)», «Gjennomsnitt (HSI-intensitet)» og «Lysverdi (HSV)» konverterer eit fargebilete til svart-kvitt ved å bruka fargeromsmodellar som vart oppfunne for rask handsaming på datamaskiner frå 1990-talet. Du finn meir om dette (på engelsk) i HSL and HSV. Studer spesielt avsnittet Disadvantages .

4. I tilfelle du lurar på kvifor LAB-lysverdi ikke er mellom alternativa for konvertering av eit RGB-bilete til svart-kvitt. Ei nøyaktig konvertering frå RGB- til LAB-lysverdi og så tilbake til RGB, gjev akkurat det same resultatet som luminans-konvertering til svart-kvitt. Her er årsaka

   - I det tenkte fargerommet XYZ er Y luminans. Dersom du konverterer eit RGB-fargebilete til XYZ får «Y» i XYZ den same verdien som R=G=B-verdiane du får når du reknar ut RGB-lysverdien.

   - LAB er ei perseptuell einsforma omforming av XYZ. Konvertering frå RGB til XYZ og deretter til LAB med A = B = 0,0 (eller 0,5 for bilethandsamingsprogram som set midtpunktet for A- og B-aksane som 0,5 i staden for til 0,0) og deretter konverterer tilbake til XYZ, vert X- og Z-verdiane endra, men ikkje Y.

   Program som brukar noko anna enn relativ luminans for å konvertere RGB-bilete til svart-kvitt ved hjelp av LAB-lysverdi, bygger diverre på ulike matematiske mistak i konverteringsrutinane.

8.30. Color to Gray |  | 8.32. Sepia

Report an error in the bug tracker